آمریکا پرزیدنتی دونالد ترامپین وکیلی رودی جولیانی، قوزئی کره‌نین الین‌ده توتدوغو ۳ آمریکا وطنداشینین بو گون سربست بوراخیلماسینی گؤزلدیکلرینی آچیقلادی.
آمریکا فوکس نیوز کانالینین یایینینا قاتیلان جولیانی،
"کیم یونگو، ۳ محکومو بو گون سربست بوراخاجاق قدر ائتکیله‌دیک" دئدی.
جولیانی، آیرینتیلارا گیرمک ایستمه‌دیگینی، آنجاق اؤنجه‌کی حاکمیتلر طرفین‌دن ده سربست بوراخیلمالاری ایسته‌نیلن بو شخصلرین بو گون بوراخیلاجاقلارینی ادعا ائتدی.
بوراخیلما‌لاری گؤزله‌نیله‌ن شخصلرین آدلارینین کیم حاق-سونگ، کیم سنگ دوک و کیم دونگ چول اولدوغو بیلدیریلدی.
چول ۲۰۱۵، دیگر ایکی محکوم ایسه اؤتن ایلده‌ن بو یانا توتوقلودور.
مسئله ایله باغلی دونه‌ن تویتر حسابین‌دان بیر آچیقلاما یاییملایان ترامپ،
"هرکسین فرقین‌ده اولدوغو کیمی اؤنجه‌کی یؤنتیم قوزئی کره کمپیندن ۳ اسیرین بوراخیلماسینی ایستییردی، آنجاق بوش یئره. تعقیب‌ده قالین" ایفاده‌لرینی ایشلتمیش و بو آداملارین بوراخیلاجاغینا ایشاره ائتمیشدی.
